Probiotiká ako podpora pri problematickej pleti s podozrením na Rosaceu a zápalové prejavy.
Dobrý deň. Chcel by som sa spýtať, či by ste mi vedeli odporučiť nejaké probiotika pri problematickej pleti spôsobenej pravdepodobne Rosaceou. Mam začervenanie na tvári a často sa mi robia zápali (biele pupáčiky). Krémov som skúšal už veľa, ale nijaký nejako extra nepomohol.
Dobrý deň,
ďakujeme za Vami prejavenú dôveru.
Rosacea je chronické zápalové ochorenie, ktoré sa prejavuje hlavne začervenaním brady líc, nosa a čela. Pleť je hypersensitívna, môže nepríjemne páliť, štípať, neskôr sa môžu objaviť vriedky a pľuzgieriky. Začervenanie sa najprv prejavuje len po podráždení spúšťačom (teplo, chlad, emócie, alkohol, korenené jedlá, slnečné žiarenie a pod.), ale časom ostáva trvalé s rozšírenými cievkami a erytémom.
Liečba je dlhodobá a patrí do rúk dermatológa. Na zmiernenie začervenania a rozšírených cievok sa v špecializovaných dermatologických centrách používa liečba laserom alebo pulzným svetlom. Dôležitá je prevencia, používanie vhodnej kozmetiky a vyhýbanie sa vonkajším ovplyvňujúcim faktorom. Pokožka je citlivá, preto treba dôkladne zvážiť vhodnú kozmetiku. Najdôležitejšie je, aby produkty neobsahovali alkohol, parfumy, parabény. Dôležitá je hydratácia a ochrana pred UV žiarením. Vhodné sú produkty s obsahom kyseliny hyalurónovej, bisabololu, panthenolu, vit B3, ovsených proteínov, ceramidov a bambuckého masla.
Užívanie probiotík môže byť prínosné pri niektorých kožných ochoreniach, ako napríklad seboroická dermatitída, akné, atopická dermatitída či rosacea. Podporujú rovnováhu črevnej mikroflóry, ktorá je úzko prepojená s imunitným systémom a kožným mikrobiómom. Vhodné sú napríklad
Dr. Max Laktobacily „10“ Premium
,
PROBIO-FIX INUM
.
V prípade ťažkostí spojených s Rosaceou nie sú jediným riešením a preto je potrebné v prvom rade absolvovať odborné (dermatologické) vyšetrenie, kde Vám lekár stanoví diagnózu a na základe toho aj vhodnú liečbu.
Prajem pekný zvyšok dňa.
S pozdravom,
PharmDr. Anna Pacalajová